

**บันทึกข้อตกลง**

**(Memorandum of Understanding: MOU)**

**โรงเรียนชากังราววิทยา(อินทร์-ชุ่ม ดีสารอุปถัมภ์) เทศบาลเมืองกำแพงเพชร จังหวัดกำแพงเพชร**

........................................................................................................................................

บันทึกข้อตกลงฉบับนี้ จัดทำขึ้นระหว่าง **นายประชาเล็ต เฉยเทิบ หัวหน้าฝ่ายบริหารงานวิชาการ**

ครูประจำชั้น.............-.........................ปฏิบัติการสอนกลุ่มสาระการเรียนรู้ **คณิตศาสตร์**

**กับ**

นางสาวสุชีลา อภัยราช ผู้อำนวยการโรงเรียนชากังราววิทยา(อินทร์ – ชุ่ม ดีสารอุปถัมภ์)

 **การทำข้อตกลงความเข้าใจ (Memorandum of Understanding : MOU)**

๑. ข้อตกลงนี้จัดทำขึ้นเพื่อสร้างความเข้าใจแนวทางปฏิบัติตามนโยบายด้านการศึกษาของ
นายชัยวัฒน์ ศุภอรรถพานิช นายกเทศมนตรีเมืองกำแพงเพชร จังหวัดกำแพงเพชร และคณะผู้บริหารเทศบาลเมืองกำแพงเพชร เพื่อใช้เป็นเครื่องมือหรือแนวทางในการดำเนินงานพัฒนาผลสัมฤทธิ์ทางการเรียนนักเรียนชั้นมัธยมศึกษาตอนต้นและตอนปลาย โรงเรียนชากังราววิทยา (อินทร์ – ชุ่ม ดีสารอุปถัมภ์) โดยมีวัตถุประสงค์ ดังนี้คือ

๑.๑ เพื่อจัดการเรียนการสอนและสอนซ่อมเสริมให้แก่นักเรียน ให้มีความรู้ความสามารถที่เหมาะสมกับระดับชั้น

 ๑.๒ เพื่อพัฒนาผลการทดสอบระดับชาติขั้นพื้นฐาน (O-NET) ของนักเรียนทุกกลุ่มสาระ

การเรียนรู้ ให้มีพัฒนาการในระดับที่สูงขั้น

๑.๓ พัฒนาการเรียนการสอน ติดตาม ตรวจสอบ ประเมินผล และนิเทศการเรียนการสอน

 โดยมุ่งเน้นผลสัมฤทธิ์

 ๑.๔ จัดการเรียนการสอนโดยการบูรณาการสอดแทรกคุณธรรมหลัก ๑๒ ประการแก่นักเรียน

 ๑.๕ ดำเนินการตามนโยบายของผู้บริหาร ประกอบด้วย โครงการ/งาน ที่ได้รับมอบหมาย อย่างเต็มตามศักยภาพ อันได้แก่

 ๑.๕.๑ การจัดการเรียนรู้

 ๑) จัดทำแผนการจัดการเรียนรู้รายวิชาคณิตศาสตร์ (บูรณาการการจัดการเรียนรู้ตามแนวปรัชญาเศรษฐกิจพอเพียง)

 ๒) จัดทำวิเคราะห์หลักสูตรสู่แผนการสอน

 ๓) ดำเนินการวิเคราะห์ผู้เรียนเป็นรายบุคคลเพื่อใช้ประกอบการจัดทำแผน
การจัดการเรียนรู้

 ๔) จัดทำวิจัยในชั้นเรียนเพื่อการพัฒนาผลสัมฤทธิ์ทางการเรียนคณิตศาสตร์

 ๕) จัดทำเอกสารรายงานผลการเรียน (ปพ.๕) ที่สอนให้เป็นปัจจุบันและเรียบร้อยทันตามกำหนดเวลาอย่างถูกต้อง ทุกรายวิชาที่สอน

๑.๕.๒ งาน/โครงการที่รับผิดชอบ ได้แก่

 ๑) รับผิดชอบหัวหน้างานวิชาการ

 ๒) รับผิดชอบและพัฒนางานงานหลักสูตรสถานศึกษา

 ๓) รับผิดชอบและพัฒนางานพัฒนาหลักสูตรท้องถิ่น

 ๔) รับผิดชอบงานส่งเสริมกระบวนการวิจัย

 ๕) รับผิดชอบงานส่งเสริมกระบวนการนิเทศการเรียนการสอน

 ๖) รับผิดชอบงานส่งเสริมวิชาการแก่ชุมชน

 ๗) รับผิดชอบงานส่งเสริมกระบวนการเรียนรู้โดยยึดผู้เรียนเป็นสำคัญ

 ๘) รับผิดชอบงานจัดครูเข้าสอนแทน

 ๙) รับผิดชอบโครงการยกระดับผลสัมฤทธิ์ทางการเรียน

 ๑๐) รับผิดชอบโครงการส่งเสริมศักยภาพผู้เรียนระดับมัธยมศึกษาตอนปลาย

 ๑๑) รับผิดชอบโครงการส่งเสริมความเป็นเลิศตามอัจฉริยภาพ

 ๑๒) รับผิดชอบและพัฒนาโครงการสอนซ่อมเสริม

 ๑๓) รับผิดชอบโครงการเปิดโลกวิชาการ

 ๑๔) รับผิดชอบโครงการพัฒนาแหล่งเรียนรู้

๑.๕.๓ ด้านการพัฒนาวิชาการ-การผลิตสื่อ การใช้สื่อและมีการใช้สื่ออย่างเป็นระบบ

 ๑) สร้าง จัดหา สื่อ โดยใช้การสืบค้นข้อมูลทางอินเตอร์เน็ต และมีบันทึกการใช้งานในทะเบียนการใช้สื่อการเรียนการสอน

 ๒) จัดหาแหล่งเรียนรู้ จัดทำทะเบียนแหล่งเรียนรู้ และบันทึกการใช้แหล่งเรียนรู้ทั้งภายในและภายนอกสถานศึกษา

 ๓) ติดต่อกับบุคคลภายนอกเพื่อการพัฒนางานวิชาการในการจัดการสอนนอกเวลาเรียนและสร้างเครือข่ายกับครูกลุ่มสาระคณิตศาสตร์ในโรงเรียนระดับมัธยมศึกษาทั้งในสังกัดเดียวกันและต่างสังกัด

 ๔) จัดการเรียนการสอนโดยมุ่งเน้นการพัฒนาศักยภาพผู้เรียน
สู่ความเป็นเลิศ(SBMLD)

๒. ข้อตกลงนี้จัดทำขึ้นเพื่อให้เกิดความร่วมมือในการพัฒนางานแบบยั่งยืนและต่อเนื่องระหว่าง

ผู้บริหารโรงเรียนกับครูโรงเรียนชากังราววิทยา (อินทร์–ชุ่ม ดีสารอุปถัมภ์) ทุกคน ตั้งแต่วันที่ ๑ ตุลาคม ๒๕๕๙

ถึง ๓๑ มีนาคม ๒๕๖๐ (ครั้งที่ ๑)

**การลงนามรับข้อตกลง**

เพื่อให้ข้อตกลงนี้สามารถนำไปสู่การปฏิบัติได้อย่างเป็นรูปธรรม ครูเข้าใจและปฏิบัติตามแนวทางนี้
ไปในทิศทางเดียวกันทั้งโรงเรียน

1. ข้าพเจ้า **นางสาวสุชีลา อภัยราช** ในฐานะผู้บังคับบัญชาของ นางหนึ่งฤทัย พุทธแก้วได้พิจารณาและเห็นชอบกับรายละเอียดการดำเนินงานตามบันทึกข้อตกลงและข้าพเจ้ายินดีให้คำแนะนำ กำกับ และตรวจสอบผลการปฏิบัติราชการของนางหนึ่งฤทัย พุทธแก้วให้เป็นไปตามการทำข้อตกลงที่จัดทำขึ้นนี้

๒. ข้าพเจ้านางหนึ่งฤทัย พุทธแก้วได้ทำความเข้าใจข้อตกลง (Memorandum of Understanding : MOU) แล้ว และข้าพเจ้าให้คำรับรองกับ ผู้อำนวยการโรงเรียนว่าจะมุ่งมั่นปฏิบัติหน้าที่ ในการยกระดับผลสัมฤทธิ์ทางการเรียนและพัฒนางานด้านต่าง ๆ ให้เกิดผลงานที่ดีตามเป้าหมายที่กำหนด

ผู้รับผิดชอบในเบื้องต้นอันประกอบด้วย นางสาวสุชีลา อภัยราช ผู้อำนวยการโรงเรียน และ
นางหนึ่งฤทัย พุทธแก้วหัวหน้างานทะเบียน สอนกลุ่มสาระการเรียนรู้การงานอาชีพและเทคโนโลยี จึงได้ลงลายมือชื่อไว้เป็นหลักฐาน เพื่อให้ปฏิญญาต่อกันว่า “จะร่วมมือกันเพื่อพัฒนาผลสัมฤทธิ์ในการเรียนของนักเรียนโรงเรียนชากังราววิทยา (อินทร์–ชุ่ม ดีสารอุปถัมภ์) ตามนโยบายด้านการศึกษาของนายชัยวัฒน์
ศุภอรรถพานิช นายกเทศมนตรีเมืองกำแพงเพชร จังหวัดกำแพงเพชร และคณะผู้บริหารเทศบาลเมืองกำแพงเพชร เพื่อให้ผู้เรียนมีผลสัมฤทธิ์ทางการเรียนและพัฒนางานด้านต่าง ๆ ให้มีคุณภาพที่สูงขึ้น”

บันทึกข้อตกลงนี้จัดทำขึ้น ๒ ฉบับ มีข้อความถูกต้องตรงกัน ทุกฝ่ายได้อ่านและเข้าใจตามข้อตกลงแล้วจึงลงลายมือชื่อไว้เป็นสำคัญและคู่สัญญาต่างยึดถือไว้ฝ่ายละ ๑ ฉบับ

ลงนาม..........................................................

 (นางหนึ่งฤทัย พุทธแก้ว)

 ครู วิทยฐานะ ครูชำนาญการ
 โรงเรียนชากังราววิทยา(อินทร์ – ชุ่ม ดีสารอุปถัมภ์)

 ๓๐/กันยายน/๒๕๕๙

ลงนาม.......................................................

 (นางสาวสุชีลา อภัยราช)

รองผู้อำนวยสถานศึกษา รักษาการในตำแหน่ง
ผู้อำนวยการโรงเรียนชากังราววิทยา (อินทร์-ชุ่ม ดีสารอุปถัมภ์) ๓๐/กันยายน/๒๕๕๙